text: kontrol
  
  publiceret: 2016-09-30 15:57:31+02:00
  Kontrol, tilsyn med, eller påvirkning af, en aktivitet eller begivenhed. I videnskaben benyttes ofte eksperimenter, som består i en kontrolleret påvirkning af begivenheder, hvorved der fremkommer observationer, som kan bruges til at be- eller afkræfte teorier og hypoteser.
  Et eksperiment kan være kontrolleret i den forstand, at det er konstrueret således, at videnskabsmanden ikke først læser sine forventninger ind i eksperimentet for senere at aflæse dem af udfaldet.